Avainsanat

Oikeudenkäynnin kohde

Päätöksen päätösosa



Avainsanat

Kansainväliset sopimukset – Maailman kauppajärjestö – Unionin tuomioistuimen toimivalta – Unionin toimielinten toimien pätevyyden tulkinta ja arviointi WTO:n sopimusten valossa ei kuulu unionin tuomioistuimen toimivaltaan – Poikkeukset – Toimi, jolla pyritään varmistamaan tietyn WTO:n puitteissa hyväksytyn velvoitteen täytäntöönpano – Nimenomainen viittaus kyseisten sopimusten määräyksiin (ks. 35 kohta)

2. Kansainväliset sopimukset – Maailman kauppajärjestön perustamissopimus – WTO:n riitojenratkaisuelimen päätös, jonka mukaan kyseisen sopimuksen aineellisia sääntöjä ei ole noudatettu – Kyseisiin sopimuksiin tai kyseiseen päätökseen ei voida vedota unionin toimen laillisuuden riitauttamiseksi (ks. 36 ja 37 kohta)

3. Yhteinen tullitariffi – Tullinimikkeet – Yhdistetyn nimikkeistön selittävät huomautukset – Nimikettä 0210 koskeva 2 ryhmän 7 lisähuomautus – Suolatut tai suolavedessä olevat lihat ja muut syötäväksi kelpaavat osat – Kyseisen huomautuksen tulkinta Maailman kauppajärjestön riitojenratkaisuelimen käsitteen ”suolattu” tulkintaa koskevan päätöksen valossa – Edellytykset (Neuvoston asetuksen N:o 2658/87 liite I; komission asetus N:o 1810/2004) (ks. 40−42 ja 44 kohta)

4. Yhteinen tullitariffi – Tullinimikkeet – Yhdistetyn nimikkeistön selittävät huomautukset – Nimikettä 0210 koskeva 2 ryhmän 7 lisähuomautus – Suolatut tai suolavedessä olevat lihat ja muut syötäväksi kelpaavat osat – Kyseisen huomautuksen tulkinta ja pätevyyden arviointi Maailman kauppajärjestön riitojenratkaisuelimen käsitteen ”suolattu” tulkintaa koskevan päätöksen valossa – Päätökseen, joka on tehty sen jälkeen, kun ilmoitukset asianomaisten tuotteiden vapaaseen liikkeeseen luovutuksesta on tehty, ei voida vedota kyseisen huomautuksen tulkinnassa ja pätevyyden arvioinnissa (Neuvoston asetuksen N:o 2658/87 liite I; komission asetus N:o 1810/2004) (ks. 51 kohta ja tuomiolauselman 1 kohta)

5. Yhteinen tullitariffi – Tullinimikkeet – Suolatut lihat ja muut syötäväksi kelpaavat osat – Luokittelu yhdistetyn nimikkeistön nimikkeeseen 0210 – Edellytykset – Liha, jonka suolaaminen on johtanut sen luonteen muuttumiseen, vaikka suolapitoisuus on alle 1,2 prosenttia – Edellytys, josta ei säädetä sovellettavassa lainsäädännössä – Soveltamisalan ulkopuolelle jääminen (Neuvoston asetuksen N:o 2658/87 liite I; komission asetus N:o 1810/2004) (ks. 54−60 kohta)

Oikeudenkäynnin kohde

Aihe

Ennakkoratkaisupyyntö – Rechtbank Haarlem – Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 9.3.1994 annetun komission asetuksen (EY) N:o 535/94 (EYVL L 68, s. 15), tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 1.8.2002 annetun komission asetuksen (EY) N:o 1832/2002 (EYVL L 290, s. 1), tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 23.10.2003 annetun komission asetuksen (EY) N:o 1871/2003 (EUVL L 275, s. 5) ja tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 30.12.2003 annetun komission asetuksen (EY) N:o 2344/2003 (EUVL L 346, s. 38) tulkinta ja pätevyys – Luuttomat, jäädytetyt ja suolatut kananpalat – Tariffiluokittelu

Päätöksen päätösosa

Ratkaisu

Pääasiassa kyseessä olevien kaltaisissa olosuhteissa, joissa vapaaseen liikkeeseen luovutusta koskevaan tullimenettelyyn liittyvät ilmoitukset on tehty ennen 27.9.2005, Maailman kauppajärjestön (WTO) riitojenratkaisuelimen 27.9.2005 tekemään päätökseen, jossa hyväksytään WTO:n valituselimen raportti (WT/DS269/AB/R, WT/DS286/AB/R) ja WTO:n paneelin kaksi raporttia (WT/DS269/R ja WT/DS286/R), sellaisina kuin ne ovat muutettuina valituselimen raportilla, ei ole mahdollista vedota tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteen I muuttamisesta 7.9.2004 annetun komission asetuksen (EY) N:o 1810/2004 sisältämän yhdistetyn nimikkeistön 2 ryhmän 7 lisähuomautuksen tulkinnassa eikä myöskään mainitun lisähuomautuksen pätevyyden arvioinnissa.